
Muudatusettepanek		1

Ettepanek võtta vastu otsus
Põhjendus 1 a (uus)
	

	Komisjoni ettepanek
	Muudatusettepanek

	
	(1a)	Euroopa Liidu toimimise lepingus (ELi toimimise leping) ei viidata ühisele liidu metsapoliitikale ja vastavalt subsidiaarsuse põhimõttele on metsade eest vastutamine liikmesriikide pädevuses. ELi toimimise leping annab liidule siiski teatava jagatud pädevuse, eeskätt keskkonnaküsimustes, mille hulka võivad kuuluda ka metsi ja metsandust mõjutavad algatused.



Muudatusettepanek		2

Ettepanek võtta vastu otsus
Põhjendus 2
	

	Komisjoni ettepanek
	Muudatusettepanek

	(2)	Metsade suurem roll komisjoni 11. detsembri 2019. aasta teatises „Euroopa roheline kokkulepe“4 seatud eesmärkide, sealhulgas kliima, elurikkuse ja kestliku biomajandusega seotud eesmärkide saavutamises nõuab liidu kaasavamat ja paremini koordineeritud metsahaldusstruktuuri, mis kajastaks kõiki komisjoni 16. juuli 2021. aasta teatises „ELi uus metsastrateegia aastani 2030“5 esitatud eesmärke ja nende omavahelisi seoseid.
	(2)	Metsade roll komisjoni 11. detsembri 2019. aasta teatises „Euroopa roheline kokkulepe“4 seatud eesmärkide, eelkõige kliima, elurikkuse, samuti biomajandusega seotud eesmärkide saavutamises nõuab liidu koordineeritud metsahaldusstruktuuri, mis kajastaks muuhulgas komisjoni 16. juuli 2021. aasta teatises „ELi uus metsastrateegia aastani 2030“5 esitatud eesmärke ja nende omavahelisi seoseid. Samal ajal tuleb tagada, et neil uutel eesmärkidel on selge õiguslik alus, need ei ole vastuolus riikide pädevustega ja neid toetab põhjalik hinnang nende mõju kohta metsandussektorile.

	__________________
	__________________

	4 COM(2019)640 final.
	4 COM(2019)0640.

	5 COM(2021)527 final.
	5 COM(2021)0527.



Muudatusettepanek		3

Ettepanek võtta vastu otsus
Põhjendus 2 a (uus)
	

	Komisjoni ettepanek
	Muudatusettepanek

	
	(2a)	Alalisest metsakomiteest on alates selle loomisest kujunenud keskne organ liikmesriikide vaheliseks ja komisjoniga toimuvaks teabevahetuseks kõigis metsade, metsamajandamise ja metsapoliitika eri aspektidega seotud küsimustes. Alalisele metsakomiteele on varem antud ka komiteemenetluse ülesandeid, kuid põhiõigusakt, millega antakse alalisele metsakomiteele komiteemenetlusega seotud ülesanded, on nüüdseks aegunud. Seepärast tuleks alaline metsakomitee ümber nimetada alaliseks metsa ja metsanduse eksperdirühmaks (edaspidi „eksperdirühm“).



Muudatusettepanek		4

Ettepanek võtta vastu otsus
Põhjendus 4
	

	Komisjoni ettepanek
	Muudatusettepanek

	(4)	Kõige tõhusam viis, kuidas saavutada liidu kaasavam ja paremini koordineeritud metsahaldusstruktuur, on laiendada alalise metsakomitee tegevusvaldkonda ning täpsustada selle ülesanded ja koosseis. Samuti tuleks nende muudatuste kajastamiseks alaline metsakomitee ümber nimetada alaliseks metsa ja metsanduse eksperdirühmaks. Komisjoni või liikmesriigi taotlusel peaks see eksperdirühm käsitlema metsade ja metsandusega seotud küsimusi või aspekte, mis tulenevad liidu eri poliitikavaldkondadest. Seetõttu on asjakohane tagada, et liikmesriigid nimetaksid oma esindajad selliste ametiasutuste seast, kellel on pädevus konkreetsete poliitikaeesmärkide jaoks.
	(4)	Komisjoni või liikmesriigi taotlusel peaks eksperdirühm käsitlema metsade ja metsandusega seotud aspekte, mis tulenevad liidu eri poliitikavaldkondadest. Seepärast on asjakohane, et osalevad esindajad saaksid esindada liikmesriikide huve kõigis asjakohastes poliitikaeesmärkides.



Muudatusettepanek		5

Ettepanek võtta vastu otsus
Artikkel 1 – lõik 1 – punkt 2
Nõukogu otsus 89/367/EMÜ
Artikkel 1 – lõik 1
	

	Komisjoni ettepanek
	Muudatusettepanek

	Selleks et tagada komisjoni ja liikmesriikide vahel tugevdatud koostöö ja valdkondadevaheline teabevahetus metsade ja metsandussektori küsimustes kõigis metsade seisukohalt olulistes liidu poliitikavaldkondades, luuakse alaline metsa ja metsanduse eksperdirühm (edaspidi „eksperdirühm“).
	Selleks et tagada komisjoni ja liikmesriikide vahel tihe ja tulemuslik koostöö metsade ja metsandussektori küsimustes kõigis metsade seisukohalt olulistes liidu poliitikavaldkondades, luuakse alaline metsa ja metsanduse eksperdirühm (edaspidi „eksperdirühm“).“



Muudatusettepanek		6

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõik 1
	

	Komisjoni ettepanek
	Muudatusettepanek

	1.	Komisjon võib omal algatusel või liikmesriigi esindaja taotlusel konsulteerida eksperdirühmaga igas metsade ja metsandusega seotud küsimuses või aspektis, mis tulenevad liidu eri poliitikavaldkondadest.
	1.	Eksperdirühm nõustab komisjoni omal algatusel või liikmesriigi esindaja taotlusel igas metsade ja metsandusega seotud küsimuses või aspektis, mis tulenevad liidu asjaomastest eri poliitikavaldkondadest.



Muudatusettepanek		7

Ettepanek võtta vastu otsus
Artikkel 1 – lõik 1 – punkt 3
 Nõukogu otsus 89/367/EMÜ
Artikkel 2 – lõige 2 – punkt a
	

	Komisjoni ettepanek
	Muudatusettepanek

	a)	abistada komisjoni seadusandlike ettepanekute, suuniste või muude metsade ja metsanduse seisukohalt oluliste liidu poliitikaalgatuste ettevalmistamisel, sealhulgas ELi uue metsastrateegia aastani 2030 ja sellele järgnevate liidu metsastrateegiate rakendamisel;
	a)	abistada komisjoni, teha temaga tihedat koostööd ja anda eksperditeadmisi ning sisendit seadusandlike ettepanekute, strateegiate, teatiste, suuniste või muude liidu poliitikaalgatuste ettevalmistamisel ja rakendamisel, mis on metsade ja metsanduse seisukohalt olulised või millel oleks liidus metsadele või metsandusele märkimisväärne mõju;



Muudatusettepanek		8

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõige 2 – punkt b
	

	Komisjoni ettepanek
	Muudatusettepanek

	b)	anda komisjonile kas komisjoni algatusel või liikmesriigi taotlusel nõu ja oskusteavet, et suurendada metsade ja metsanduse rolli liidu peamistes eesmärkides ja algatustes, näiteks Euroopa rohelises kokkuleppes, ning edendada metsade ja metsanduse seisukohalt oluliste liidu poliitikavaldkondade vahelist sidusust ja koostoimet;
	b)	anda komisjonile kas komisjoni või eksperdirühma algatusel või liikmesriigi taotlusel nõu ja oskusteavet, et tagada liikmesriikide metsandussektori asjakohane rolli liidu eesmärkides ja algatustes ning edendada liidu poliitikavaldkondade vahelist sidusust ja koostoimet ja likvideerida nende vastuolud, samuti tegeleda nende kumulatiivse mõju ja kooskõlaga Euroopa Liidu lepingu artiklis 5 sätestatud subsidiaarsuse ja proportsionaalsuse põhimõtetega;



Muudatusettepanek		9

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõige 2 – punkt c
	

	Komisjoni ettepanek
	Muudatusettepanek

	c)	edendada komisjoni ja liikmesriikide vahelist koostööd metsade ja metsanduse valdkonnas, sealhulgas ühise põllumajanduspoliitika raames rakendatavate meetmete ja sekkumiste toetamise kaudu;
	c)	tõhustada ja edendada komisjoni ja liikmesriikide vahelist koostööd metsade ja metsanduse valdkonnas, sealhulgas ühise põllumajanduspoliitika raames rakendatavate meetmete ja sekkumiste toetamise kaudu, eelkõige selleks, et võtta arvesse kestlikkuse aspekte ning luua metsade ja põllumajanduse vahel koostoimet, samuti edendada valdavalt metsamaapiirkondade sotsiaal-majanduslikku arengut;



Muudatusettepanek		10

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõige 2 – punkt d
	

	Komisjoni ettepanek
	Muudatusettepanek

	d)	edendada metsade ja metsanduse valdkonnas teadmiste, kogemuste ja heade tavade vahetamist.
	d)	edendada teadmiste, kogemuste ja heade tavade vahetamist ning tegutseda foorumina arvamuste vahetamiseks metsade ja metsanduse valdkonnas esilekerkivate küsimuste ja algatuste üle ning metsade mitmesuguste funktsioonide üle, sealhulgas laiema metsandussektori jaoks oluliste küsimuste üle, ning edendada arvamuste vahetust metsade ja metsandusega seotud liidu poliitika kohaldatavuse ja mõju üle;



Muudatusettepanek		11

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõige 2 – punkt d a (uus)
	

	Komisjoni ettepanek
	Muudatusettepanek

	
	da)	püüda saavutada metsade ja metsandusega seotud riiklike ja liidu poliitikameetmete koostoime ja vältida nende vahel vastuolusid ning teha sellega seoses koostööd, võttes arvesse ka rahvusvahelisi suundumusi;



Muudatusettepanek		12

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõige 2 – punkt d b (uus)
	

	Komisjoni ettepanek
	Muudatusettepanek

	
	db)	koostada arvamusi seadusandlike ettepanekute, strateegiate, teatiste, suuniste või muude liidu poliitikaalgatuste kohta, mis on metsade ja metsanduse seisukohalt olulised või millel oleks märkimisväärne mõju metsadele või metsandusele liidus; komisjon võtab neid arvamusi metsaga seotud poliitikaeesmärkide edendamisel arvesse ja annab tagasisidet selle kohta, kuidas ta neid arvamusi arvesse võttis.



Muudatusettepanek		13

Ettepanek võtta vastu otsus
Artikkel 1 – lõik 1 – punkt 3
Nõukogu otsus 89/367/EMÜ
Artikkel 2 – lõik 3
	

	Komisjoni ettepanek
	Muudatusettepanek

	3.	Metsi ja metsandust mõjutavate liidu poliitikavaldkondadega seoses võivad Euroopa Parlament ja nõukogu määrata komisjoni ettepaneku põhjal eksperdirühmale ka muid ülesandeid.
	3.	Metsi ja metsandust mõjutavate liidu poliitikavaldkondadega seoses võivad Euroopa Parlament ja nõukogu määrata komisjoni ettepaneku põhjal eksperdirühmale ka muid ajutisi ülesandeid.



Muudatusettepanek		14

Ettepanek võtta vastu otsus
Artikkel 1 – lõik 1 – punkt 4
Nõukogu otsus 89/367/EMÜ
Artikkel 3 – lõik 1
	

	Komisjoni ettepanek
	Muudatusettepanek

	Eksperdirühm koosneb liikmesriikide esindajatest.
	Eksperdirühm koosneb liikmesriikide esindajatest. Iga liikmesriiki kutsutakse tungivalt üles nimetama riiklikke eksperte ning hõlbustama nende osalemist eksperdirühma koosolekutel.



Muudatusettepanek		15

Ettepanek võtta vastu otsus
Artikkel 1 – lõik 1 – punkt 4
Nõukogu otsus 89/367/EMÜ
Artikkel 3 – lõik 2
	

	Komisjoni ettepanek
	Muudatusettepanek

	Liikmesriigid nimetavad oma esindajad, tagades, et sinna kuuluksid ametiasutused, kelle pädevusse kuuluvad eri poliitikaeesmärgid seoses ELi uue metsastrateegiaga aastani 2030, sealhulgas kliima, metsade tervis, keskkond, metsandus, maaelu areng ja biomajandus, ning kõik järgnevad liidu metsastrateegiad.
	Liikmesriigid nimetavad oma esindajad, tagades, et asjaomased asutused on aktiivselt kaasatud ning et osalejad saavad esindada oma liikmesriigi huve ja kogemusi kõigis asjaomastes poliitikaeesmärkides.



Muudatusettepanek		16

Ettepanek võtta vastu otsus
Artikkel 1 – lõik 1 – punkt 4
Nõukogu otsus 89/367/EMÜ
Artikkel 3 – lõik 3
	

	Komisjoni ettepanek
	Muudatusettepanek

	Eksperdirühma eesistuja on komisjoni esindaja.
	Eksperdirühma eesistuja on komisjoni esindaja. Eksperdirühma juht võib esitada oma iga-aastase töökava Euroopa Parlamendile.

